Diari Oficial de la Generalitat Valenciana


Sumari del DOGV 6264, del 11-05-2010 (2010/5278)

RESOLUCIÓ de 10 de març de 2010, del conseller de Sanitat, per la qual aprova la modificació del Mapa Sanitari de la Comunitat Valenciana relativa a la creació del nou Departament de Salut Elx-Crevillent.
------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6264

Data del DOGV
:   11-05-2010

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2010/5278


Data del document
:   10-03-2010

Organisme emissor
:   Conselleria de Sanitat

Tipus de document
:   Resolució

Correcció d'errades

Anàlisi jurídica

 Descriptors 

:   * Crevillent
    * Elx
    * centre mèdic
    * servei sanitari
    * municipi
    * legislació
    * organització sanitària
    * política sanitària

RESOLUCIÓ de 10 de març de 2010, del conseller de Sanitat, per la qual aprova la modificació del Mapa Sanitari de la Comunitat Valenciana relativa a la creació del nou Departament de Salut Elx-Crevillent. [2010/5278]  
Vist l'expedient de modificació del Mapa Sanitari de la Comunitat Valenciana 03/09 relatiu a la creació del nou Departament de Salut Elx-Crevillent, i d'acord amb els antecedents i fonaments següents:  
Antecedents de fet  
Primer. Es va formular la proposta de creació del nou Departament de Salut Elx-Crevillent el 17 de març de 2009.  
Segon. Hi va fer un informe favorable el Servici d'Assegurament Sanitari.  
Tercer. Es va fer el tràmit d'informació pública.  
Quart. Va emetre un informe favorable la Comissió Assessora del Mapa Sanitari de la Comunitat Valenciana.  
Cinqué. Va emetre un informe proposta de modificació la Direcció General d'Ordenació, Avaluació i Investigació Sanitària.  
Sisé. Es va sotmetre a la consideració del Consell de Salut de la Comunitat Valenciana.  
Seté. Va formular una proposta motivada sobre la modificació del Mapa Sanitari de la Comunitat Valenciana la Subsecretaria de la Conselleria de Sanitat.  
Fonaments jurídics  
Únic. Fent ús de les atribucions que em conferixen l'article 12 del Decret 120/2007, de 27 de juliol, del Consell, pel qual aprova el Reglament Orgànic i Funcional de la Conselleria de Sanitat, i l'article 6.8 del Decret 224/2007, de 16 de novembre, del Consell, pel qual aprova el Mapa Sanitari de la Comunitat Valenciana i regula el procediment per a modificar-lo.  
Vistos els antecedents de fet i preceptes legals esmentats i els altres que s'apliquen, resolc:  
Aprovar, amb efecte de l'1 de juny de 2010, la modificació del Mapa Sanitari de la Comunitat Valenciana, expedient 03/09, relativa a la creació del departament sanitari Elx-Crevillent, alhora que es modifiquen els departaments Elda i Elx-Hospital General, i s'inclouen en el nou departament:  
Aspe, Hondón de los Frailes, el Fondó de les Neus, i la resta de la Zona Bàsica de Salut 1 de l'antic departament d'Elda, Crevillent i Sant Felip Neri, i els centres i zones d'Elx del Toscar, Elx-Carrús, Elx-Pemán, Elx-Doctor Sapena i la part de la Zona Bàsica de Salut 6 del Departament de Salut Elx-Hospital General els agrupadors de la qual que passen al nou Departament de Salut Elx-Crevillent, es descriuen a continuació:  
  
\* \* \* \* \* \* \* \* \* \* \*   
  
Esta resolució s'ha de publicar en el Diari Oficial de la Comunitat Valenciana, amb l'advertiment que esgota la via administrativa i que contra s'hi pot interposar un recurs potestatiu de reposició davant del conseller de Sanitat, en el termini d'un mes, o es pot impugnar directament davant de l'orde jurisdiccional contenciós administratiu.  
València, 10 de març de 2010.- El conseller de Sanitat: Manuel Cervera Taulet.